Missatge: Poso aquest article d'opinió que he trobat al diari AVUI perquè em sembla interessant i per reflexionar: Contribucions especials Els nostres pares viuen a Castellnou d'Oluges, un petit poble de la Segarra (40 habitants) que depèn de l'Ajuntament de Cervera (CiU, PSC, ERC). Nosaltres vivim a Barcelona, a Gràcia. Fa mig any que ens van arreglar el carrer per fer-lo de circulació lenta, i, òbviament, no vam haver de pagar res. Els nostres pares, que han pagat sempre els seus impostos, també es van alegrar molt quan els van comunicar que, després 30 anys d'abandonament absolut, els arreglarien el carrer. Però, aquesta alegria els va durar poc, quan els van dir que havien de pagar 7.600 euros en qualitat de contribució especial. Els nostres pares, pagesos jubilats, estan molt enrabiats i molt dolguts amb l'Ajuntament de Cervera, perquè quan han anat a demanar-los explicacions, els han tractats com si fossin babaus. Nosaltres compartim el sentiment d'impotència dels nostres pares i ens preguntem: per què aquesta discriminació? És que els de poble som de segona categoria? Per què no s'han fet polítiques socials i de millora urbanística als pobles rurals? Per què ens han deixat morir? És que es pensen que els de poble som rucs? Ens agradaria saber què passaria si a un veí de Barcelona l'obliguessin a pagar 7.600 euros per arreglar el seu carrer. Per què els mitjans de comunicació no s'interessen per la Catalunya rural? M i M M.F
Emocions: sadness
disgust
anger
distrust

Resposta: Caldria veure les circumstàncies concretes d'aquesta actuació, però em sembla que normalment les contribucions especials les apliquen quan es tracta de primeres urbanitzacions de carrers o quan l'ajuntament s'està fent càrrec d'un vial que fins aquell moment no era considerat municipal. A més també s'hauria de veure quin percentatge de l'obra la finança l'administració i quin s'està aplicant al veïns afectats. Tot i que suposo que quan es tracta de fer obres generals a carrers cèntrics (vianantització) es deuen aplicar criteris diferents als carrers de nuclis apartats o perifèrics. Per allò de que se'n beneficia més gent. En tot cas torno al fet que caldria saber més detalls del cas que els exposats a la carta.
Emocions: no emotion, distrust